工科给事孙善继拜疏竟去，道隆继之，王元翰、顾天俊、李腾芳、陈治则先后去吏科，纠擅去诸臣，命削善继籍，道隆等各降秩。泰昌改元，凡老成人悉起田间，除隆光禄少卿，迁通政参议，转右通政，疏荐高邑赵南星、德清葛寅亮，温旨嘉纳，次第擢用。疏捄熊廷弼，谓司马左袒抚臣王化贞，妄引一二不根语，欲坐经略逆谋，与兵部驳击。不报。遂引疾致仕。隆居乡严气正性，邑中兴除大故，不辞艰，不避谤，如条议浚河筑堤事宜，一邑永赖。于立朝去就间，尤有古大臣之风。卒年六十七，祀乡贤。子刘荪，恩贡通判。孙刘广国，进士。刘充国，恩贡。曾孙刘儵，岁贡，宝